Legal Document

Category: 123

Text:
31. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 210 της 18/30 Μαΐου 1991 (ΦΕΚ Α΄ 79) Λειτουργία ραδιοσταθμών CB στην Ελλάδα από αλλοδαπούς. Έχοντας υπόψη: 1.Τις διατάξεις της παρ. 4 του άρθρ. 2 του Ν.Δ. 1244/72 «περί λειτουργίας ερασιτεχνικών και πειραματικών σταθμών ασυρμάτου ειδικών ραδιοδικτύων και ιδρύσεως Υπηρεσίας Ελέγχου Ραδιοεκπομπών» (Α/181) που προστέθηκε με τις διατάξεις του άρθρ. 2 του Νόμ. 178/88 «Τροποποίηση και συμπλήρωση του Ν.Δ. 1244/72 περί λειτουργίας ερασιτεχνικών και πειραματικών σταθμών ασυρμάτου κ.λπ.» (Α/114). 2.Την αριθ. Υ.1067/9.5.1990 κοινή απόφαση του Πρωθυπουργού και του Υπουργού Μεταφορών και Επικοινωνιών «Ανάθεση αρμοδιοτήτων Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών» (Β/312). 3.Την αριθ. 1140/1051173/1390/9.7.90 (Β/420) κοινή απόφαση Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών». 4.Τις αριθ. 52/1990 και 276/1991 γνωμοδοτήσεις του Συμβουλίου της Επικρατείας μετά από πρόταση του Υπουργού Εξωτερικών και των Υφυπουργών Οικονομικών και Μεταφορών και Επικοινωνιών, αποφασίζουμε: Αλλοδαποί από χώρες της ΕΟΚ Άρθρ.1.-1.Κάθε πολίτης κράτους - μέλους της Ευρωπαϊκής Οικονομικής Κοινότητας που επιθυμεί να λειτουργήσει ραδιοσταθμό C.B. στην Ελλάδα μπορεί να λάβει, με αίτησή του, άδεια εγκατάστασης και λειτουργίας ραδιοσταθμού C.B. σύμφωνα με τις διατάξεις του παρόντος. 2.Οι άδειες αυτές χορηγούνται από την Διεύθυνση Τεχνικής Επικοινωνιών του Υπουργείου Μεταφορών και Επικοινωνιών. Κατ’ εξαίρεση, οι άδειες αυτές μπορεί να χορηγούνται και από τις Διευθύνσεις Συγκοινωνιών των Νομαρχιών στις οποίες εδρεύει τελωνείο εισόδου στην Ελλάδα, αντίγραφο δε της άδειας αποστέλλεται στην ανωτέρω κεντρική υπηρεσία του Υπουργείου Μεταφορών και Επικοινωνιών. 3.Σε πολίτες χωρών - μελών της ΕΟΚ που προσωρινά ταξιδεύουν στην Ελλάδα για τουριστικούς ή άλλους λόγους χορηγείται προσωρινή άδεια εγκατάστασης και λειτουργίας ραδιοσταθμού C.B. μόνο για κινητούς και φορητούς σταθμούς C.B. χρονικής διάρκειας μέχρι δύο μηνών, με τους παρακάτω όρους: α)Ο ενδιαφερόμενος πρέπει να έχει ισχύουσα άδεια εγκατάστασης και λειτουργίας ραδιοσταθμών C.B. της χώρας του. β)Οι συσκευές του σταθμού C.B. πρέπει να πληρούν τις βασικές τεχνικές διατάξεις που προβλέπονται από τους Εθνικούς Κανονισμούς. 4.Για την χορήγηση της προσωρινής άδειας της προηγούμενης παραγράφου ο ενδιαφερόμενος συμπληρώνει ειδικό έντυπο αιτήσεως, το οποίο περιλαμβάνει τα ατομικά του στοιχεία και τα τεχνικά στοιχεία του ραδιοσταθμού C.B. και το υποβάλλει στην αρμόδια υπηρεσία της χώρας μαζί με φωτοαντίγραφο της άδειας εγκατάστασης και λειτουργίας ραδιοσταθμού C.B. που κατέχει. Η αίτηση αυτή μαζί με τα προβλεπόμενα δικαιολογητικά μπορεί να υποβληθεί και ταχυδρομικώς τουλάχιστον 50 ημέρες πριν από την ημερομηνία για την οποία αιτείται η άδεια. Η άδεια αποστέλλεται ταχυδρομικώς στον ενδιαφερόμενο ή παραλαμβάνεται προσωπικά από τον ίδιο κατά την άφιξή του. 5.Η προσωρινή άδεια περιέχει στην Ελληνική και Αγγλική γλώσσα, εκτός των άλλων στοιχείων, τους βασικούς όρους λειτουργίας του ραδιοσταθμού C.B. 6.Έκδοση προσωρινής άδειας δεν απαιτείται στις περιπτώσεις που: α)ο ενδιαφερόμενος είναι κάτοχος ισχύουσας άδειας χώρας - μέλους της ΕΟΚ στην οποία αναφέρεται ότι η Ελλάδα περιλαμβάνεται στις χώρες μέλη στις οποίες ισχύει η άδεια αυτή και β)ο σταθμός C.B. είναι εγκεκριμένου τύπου σύμφωνα με τις προδιαγραφές της σύστασης CEPT T/R20 - 02 και φέρει την ένδειξη «CEPT-PR 27 X FM….», ή «PR 27 X - FM….» όπου Χ το διακριτικό της χώρας προέλευσης. 7.Η προσωρινή άδεια μπορεί να ανανεωθεί μια μόνο φορά. 8.Πολίτες  χωρών - μελών της ΕΟΚ που διαμένουν στην Ελλάδα για μεγαλύτερο των 4 μηνών χρονικό διάστημα μπορούν, εφόσον το επιθυμούν, να λάβουν άδεια εγκατάστασης και λειτουργίας ραδιοσταθμού C.B. σύμφωνα με τις διατάξεις που ισχύουν για τους Έλληνες πολίτες. Αλλοδαποί από χώρες εκτός ΕΟΚ Άρθρ.2.-1.Η χορήγηση άδειας εγκατάστασης  και λειτουργίας ραδιοσταθμού C.B. σε αλλοδαπούς από χώρες εκτός ΕΟΚ επιτρέπεται κατ’  εξαίρεση, εφόσον υπό τον όρο της αμοιβαιότητας (Μετά τη σελ. 470,0032) Σελ. 470,0033 Τεύχος 1130-Σελ. 35 Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.31 προβλέπεται από κοινή συμφωνία των δύο χωρών. Στην περίπτωση αυτή για τη χορήγηση της προσωρινής άδειας ισχύουν οι παρ. 3, 4, 5 και 6 του άρθρ. 1 του παρόντος. 2.Σε αλλοδαπούς εκτός, χωρών - μελών της ΕΟΚ που μένουν μόνιμα στην Ελλάδα για περισσότερο από ένα έτος, εφόσον υπάρχει αμοιβαιότητα μεταξύ των δύο χωρών, χορηγείται κατόπιν αιτήσεως, άδεια εγκατάστασης και λειτουργίας ραδιοσταθμού C.B. σύμφωνα με τις διατάξεις που ισχύουν για τους Έλληνες πολίτες, ύστερα από γνώμη της υπηρεσίας αλλοδαπών του Υπουργείου Δημόσιας Τάξης. Τα ανωτέρω ισχύουν και για την κατηγορία των διπλωματικών υπαλλήλων. Παράβολα και τέλη λειτουργίας Άρθρ.3.-Για την έκδοση ή ανανέωση προσωρινής άδειας λειτουργίας ραδιοσταθμού C.B. της παρ. 3 του άρθρ. 1 και της παρ. 1 του άρθρ. 2 του παρόντος καταβάλλονται υπέρ του Δημοσίου δραχμ. 1.000 ως παράβολο. Διαδικασία εισόδου στην Ελλάδα Άρθρ.4.-1.Ο κάτοχος ραδιοσταθμού C.B., κατά την είσοδό του στην Ελλάδα, είναι υποχρεωμένος να δηλώσει τα στοιχεία του σταθμού (μάρκα, τύπος συσκευής, αριθμός πλαισίου) στο τελωνείο εισόδου το οποίο του χορηγεί έντυπο οδηγιών για την έκδοση απαραίτητης άδειας λειτουργίας. 2.Ο κάτοχος του ραδιοσταθμού C.B. αφού προβεί στην έκδοση της προσωρινής άδειας μετά τη λήξη της εδώ παραμονής του, παραδίδει αυτή στο τελωνείο εξόδου της χώρας με εξαίρεση την περίπτωση της παρ. 6 του άρθρ. 1 του παρόντος. 3.Εάν ο κάτοχος του ραδιοσταθμού C.B. δεν επιθυμεί να λειτουργήσει το σταθμό του στην Ελλάδα τότε τον σφραγίζει υποχρεωτικά στο τελωνείο εισόδου της χώρας. Κυρώσεις Άρθρ.5.-1.Η λειτουργία των ραδιοσταθμών C.B. στην Ελλάδα από αλλοδαπούς υπόκειται στους ίδιους περιορισμούς που προβλέπονται για τους Έλληνες πολίτες. Σελ. 470,0034 Τεύχος 1130-Σελ. 36 Έναρξη ισχύος Άρθρ.6.-Το παρόν Π.Δ/γμα ισχύει από την ημερομηνία δημοσίευσής του στην Εφημερίδα της Κυβερνήσεως.